Τέλης Τουρνάς

Ο Αριστοτέλης "Τέλης" Τουρνάς, Πάτρα ? - Πάτρα 14 Οκτωβρίου 1920Νεολόγος, 16 Οκτωβρίου 1920 (Από το Μουσείο τύπου Πατρών)., ήταν Έλληνας δημοσιογράφος και θεατρικός συγγραφέας. Ήταν δημοσιογράφος στον "Νεολόγο των Πατρών" κι έγραφε χρονογραφήματα.

Γεννήθηκε στην Πάτρα κι είχε άλλα δύο αδέλφια τον Τάκη και την ΜαριγώΝεολόγος, 15 Οκτωβρίου 1920 (Από το Μουσείο τύπου Πατρών).. Τον Φεβρουάριο του 1900 προσλήφθηκε στον Νεολόγο και παρέμεινε εκεί έως τον Οκτώβριο του 1920 που πέθανε. Είχε συνεργαστεί στο "Πατραϊκόν ημερολόγιον του 1906", στο "Ακαδημαϊκόν ημερολόγιον του 1918" και στο ""Παναχαϊκόν ημερολόγιον του 1912"Κώστας Ν. Τριανταφύλλου, Ιστορικόν λεξικόν των Πατρών, Εκ του τυπογραφείου Πέτρου Κούλη, Πάτρα 1995, 3η έκδοση, λήμμα Τέλης Τουρνάς.. Επίσης έγραφε και στο φιλολογικό περιοδικό Ελικών.

Σε συνεργασία με τον Μάκη Αθανασίου, από το 1910 έως το 1920, έγραψε έξι (6) επιθεωρήσεις για το θέατρο που ανέβηκαν όλες στη σκηνή από θιάσουςΤούλα Ηλιάδου-Μανιάκη, Πάτρα 1913-1940. Πολιτιστικά, Θεατρικά, Καρναβάλι, Θέατρο Σκιών, Εκδόσεις Περί Τεχνών, Πάτρα 2006, ISBN 960-6684-07-5. Από τις επιθεωρήσεις αυτές σήμερα διασώζεται μόνο η πρώτη και τμήματα, κυρίως τραγούδια, των υπολοίπων αφού καταστράφηκαν στην κατοχή. Η πρώτη επιθεώρηση ανέβηκε πρώτη φορά το 1912 από τον θίασο της Β. Στεφάνου, η δεύτερη το 1914 ανέβηκε από τον θίασο του Ν. Πλέσα, η τρίτη ανέβηκε πρώτη φορά το 1915Νίκος Ε. Πολίτης, Πατρινολογήματα, Τόμος Α', Η Πάτρα και οι Πατρινοί παλαιοτέρων εποχών, Εκδόσεις Περί Τεχνών, Πάτρα 2003, ISBN 960-8260-38-8. Η τέταρτη επιθεώρηση ανέβηκε πρώτη φορά τον Φεβρουάριο του 1916 από τον θίασο του Ν. Πλέσα, η πέμπτη ανέβηκε από τον θίασο της Ένκελ τον Αύγουστο του 1918, και η έκτη, ενώ είχε απεβιώσει ο Τουρνάς, τον Δεκέμβριο του 1920 από τον θίασο Παντόπολου.

Απεβίωσε σε νεαρή ηλικία μετά από βαριά ασθένεια.

 Θεατρικά έργα 
 Πατραϊκή επιθεώρησις 1912
 Πατραϊκή επιθεώρησις 1914
 Πατραϊκή επιθεώρησις 1915
 Πατραϊκή επιθεώρησις 1916
 Πατραϊκή επιθεώρησις 1918
 Πατραϊκή επιθεώρησις 1920

 Παραπομπές 

 Εξωτερικοί σύνδεσμοι 
 Παναχαϊκό ημερολόγιο 1912, "Πεθαμένα φύλλα" Τέλης Τουρνάς, Πανεπιστήμιο Πατρών - Δανϊηλίς

Κατηγορία:Έλληνες θεατρικοί συγγραφείς
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες χρονογράφοι